Avis juridique important

|

31987D0149

87/149/ΕΟΚ: Απόφαση του Συμβουλίου της 3ης Νοεμβρίου 1986 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά

Επίσημη Εφημερίδα αριθ. L 062 της 05/03/1987 σ. 0022 - 0022 Φινλανδική ειδική έκδοση: Κεφάλαιο 11 τόμος 11 σ. 0395  Σουηδική ειδική έκδοση: Κεφάλαιο 11 τόμος 11 σ. 0395

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Νοεμβρίου 1986  σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά (*)  (87/149/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας ότι θα πρέπει να ευρεθεί μια λύση στην εμπορική διαφορά που υπάρχει μεταξύ της Κοινότητας και των Ηνωμένων Πολιτειών σχετικά με τα εσπεριδοειδή και τα ζυμαρικά,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά, εγκρίνεται εξ ονόματος της Κοινότητας.  Το κείμενο της συμφωνίας προσαρτάται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Βρυξέλλες, 3 Νοεμβρίου 1986.  Για το Συμβούλιο  Ο Πρόεδρος  A. CLARK  (*) Όπως διορθώθηκε στις 24 Φεβρουαρίου 1987.


title: 2009/197/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/93

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2006
   (2009/197/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας για το οικονομικό έτος 2006, μαζί με τις απαντήσεις του Ιδρύματος (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των συνθηκών Διαβιώσεως και Εργασίας (4), και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 του Συμβουλίου, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0111/2008),

               1.

               χορηγεί απαλλαγή στον Διευθυντή του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας όσον αφορά την εκτέλεση του προϋπολογισμού του Ιδρύματος για το οικονομικό έτος 2006·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της, στον διευθυντή του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 60.

      (2)  ΕΕ C 309 της 19.12.2007, σ. 116.

      (3)  ΕΕ L 248 της 16.9.2002, σ. 1.

      (4)  ΕΕ L 139 της 30.5.1975, σ. 1.

      (5)  ΕΕ L 357 της 31.12.2002, σ. 72.
    ---documentbreak---

               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/94

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2006
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας για το οικονομικό έτος 2006, μαζί με τις απαντήσεις του Ιδρύματος (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975 περί της δημιουργίας Ευρωπαϊκού Ιδρύματος για τη Βελτίωση των συνθηκών Διαβιώσεως και Εργασίας (4), και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 του Συμβουλίου, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0111/2008),

               A.

               λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2006 και το ότι οι υποκείμενες πράξεις είναι, στο σύνολό τους, νόμιμες και κανονικές,

               B.

               λαμβάνοντας υπόψη ότι, στις 24 Απριλίου 2007, το Κοινοβούλιο χορήγησε απαλλαγή στον Διευθυντή του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας όσον αφορά την εκτέλεση του προϋπολογισμού του Κέντρου για το οικονομικό έτος 2005 (6), στο δε συνοδευτικό ψήφισμα της απόφασης περί απαλλαγής, μεταξύ άλλων,

                           —

                           καλούσε το ίδρυμα να δώσει μεγαλύτερη προσοχή στις μεταφορές το 2005 όσον αφορά τις αναλήψεις υποχρεώσεων για διοικητικές δαπάνες (τίτλος II) και για επιχειρησιακές δραστηριότητες (τίτλος III), που παρέμεναν σε υψηλά επίπεδα, με 37 % και 44 % αντίστοιχα,

                           —

                           καλούσε το Ίδρυμα να υποβάλει πρόγραμμα εργασιών το οποίο να εκφράζει τη συνεισφορά του με τρόπο πρακτικό και μετρήσιμο,

                           —

                           εξέφραζε ανησυχία για το γεγονός ότι δεν υπήρχε έγγραφο με εμπεριστατωμένη ανάλυση των κινδύνων που απορρέουν από τις οικονομικές και τις επιχειρησιακές πτυχές των δραστηριοτήτων του Ιδρύματος, ούτε επικύρωση των διαδικασιών που εισήγαγαν οι διατάκτες προκειμένου να διασφαλίζουν την ακρίβεια και την πληρότητα των δημοσιονομικών πληροφοριών που στέλνουν στο διατάκτη, με εξαίρεση τις πτυχές της επεξεργασίας δεδομένων·

         Γενικές παρατηρήσεις που αφορούν οριζόντια ζητήματα των οργανισμών της ΕΕ και έχουν επομένως σημασία και για τη διαδικασία απαλλαγής κάθε επιμέρους οργανισμού

               1.

               επισημαίνει ότι οι προϋπολογισμοί των 24 οργανισμών και άλλων δορυφορικών υπηρεσιών που ελέγχθηκαν από το Ελεγκτικό Συνέδριο ανήλθαν συνολικά σε 1 080 500 000 ευρώ το 2006 (με υψηλότερο τον προϋπολογισμό της Ευρωπαϊκής Υπηρεσίας για την Ανασυγκρότηση, ύψους 271 εκατ. ευρώ, και χαμηλότερο τον προϋπολογισμό της Ευρωπαϊκής Αστυνομικής Ακαδημίας (CEPOL), ύψους 5 εκατ. ευρώ)·

               2.

               επισημαίνει ότι στο σύνολο των εξωτερικών υπηρεσιών της ΕΕ που υπόκεινται σε έλεγχο και απαλλαγή δεν περιλαμβάνονται πλέον σήμερα μόνο οι καθιερωμένοι κανονιστικοί οργανισμοί αλλά και εκτελεστικοί οργανισμοί που έχουν συσταθεί για την εκτέλεση ειδικών προγραμμάτων, ενώ στο εγγύς μέλλον θα περιληφθούν επίσης οι κοινές επιχειρήσεις που συστήνονται ως συμπράξεις δημόσιου και ιδιωτικού τομέα (κοινές τεχνολογικές πρωτοβουλίες)·

               3.

               παρατηρεί ότι, όσον αφορά το Κοινοβούλιο, ο αριθμός των οργανισμών που υπόκεινται στη διαδικασία απαλλαγής έχει εξελιχθεί ως εξής: οικονομικό έτος 2000: 8 οργανισμοί, 2001: 10 οργανισμοί, 2002: 11 οργανισμοί, 2003: 14 οργανισμοί, 2004: 14 οργανισμοί, 2005: 16 οργανισμοί, 2006: 20 κανονιστικοί και 2 εκτελεστικοί οργανισμοί (χωρίς να συμπεριλαμβάνονται οι 2 οργανισμοί που ελέγχονται από το Ελεγκτικό Συνέδριο αλλά υπόκεινται σε εσωτερική διαδικασία απαλλαγής)·

               4.

               συμπεραίνει, επομένως, ότι η διαδικασία λογιστικού ελέγχου/απαλλαγής έχει καταστεί επαχθής και δυσανάλογη για το σχετικό μέγεθος των προϋπολογισμών των οργανισμών και των αποκεντρωμένων υπηρεσιών· αναθέτει στην αρμόδια επιτροπή του να αναλάβει εκτενή αναθεώρηση της διαδικασίας απαλλαγής για τους οργανισμούς και τις αποκεντρωμένες υπηρεσίες, προκειμένου να αναπτύξει απλούστερη και ορθολογικότερη προσέγγιση, λαμβανομένου υπόψη του διαρκώς αυξανόμενου αριθμού των οργανισμών για καθέναν από τους οποίους θα απαιτείται ξεχωριστή έκθεση απαλλαγής τα προσεχή έτη·

         Βασικοί προβληματισμοί

               5.

               ζητεί από την Επιτροπή, πριν από τη σύσταση νέου οργανισμού ή την αναμόρφωση υπάρχοντος, να παρέχει σαφείς πληροφορίες σχετικά με τα εξής: τύπος οργανισμού, στόχοι του οργανισμού, εσωτερική διοικητική διάρθρωση, προϊόντα, υπηρεσίες, βασικές διαδικασίες, ομάδα στόχου, πελάτες και ενδιαφερόμενα μέρη του οργανισμού, επίσημη σχέση με εξωτερικούς παράγοντες, δημοσιονομική αρμοδιότητα, οικονομικός προγραμματισμός, πολιτική για το προσωπικό και στελέχωση·

               6.

               ζητεί, κάθε οργανισμός να διοικείται στη βάση ετήσιας συμφωνίας απόδοσης που να διατυπώνεται από τον οργανισμό και την αρμόδια ΓΔ και να περιλαμβάνει τους κύριους στόχους για το επόμενο έτος, δημοσιονομικό πλαίσιο και σαφείς δείκτες για τη μέτρηση της απόδοσης·

               7.

               ζητεί τον έλεγχο της απόδοσης των οργανισμών σε τακτική βάση (και κατά περίπτωση) από το Ελεγκτικό Συνέδριο ή άλλο, ανεξάρτητο οργανισμό ελέγχου· θεωρεί ότι τούτο δεν θα πρέπει να περιορίζεται στα καθιερωμένα στοιχεία της δημοσιονομικής διαχείρισης και της χρηστής διαχείρισης του δημόσιου χρήματος, αλλά να περιλαμβάνουν επίσης τη διοικητική αποτελεσματικότητα και απόδοση και να προβλέπουν βαθμολογία για τη δημοσιονομική διαχείριση κάθε οργανισμού·

               8.

               πιστεύει ότι στην περίπτωση των οργανισμών που υπερτιμούν συστηματικά τις δημοσιονομικές τους ανάγκες, η τεχνική κατ’ αποκοπή μείωση πρέπει να γίνεται με βάση τις κενές θέσεις· θεωρεί ότι τούτο θα οδηγήσει μακροπρόθεσμα στη μείωση των εσόδων ειδικού προορισμού για τους οργανισμούς, συνακόλουθα δε και στη μείωση του διοικητικού κόστους·

               9.

               επισημαίνει ότι αποτελεί σοβαρό πρόβλημα το γεγονός ότι πολλοί οργανισμοί επικρίνονται διότι δεν τηρούν τους κανόνες των δημόσιων προμηθειών, τον δημοσιονομικό κανονισμό, τον κανονισμό Υπηρεσιακής Κατάστασης κ.λπ.· θεωρεί ότι κύριος λόγος για αυτό είναι ότι οι περισσότεροι κανονισμοί και ο δημοσιονομικός κανονισμός έχουν σχεδιαστεί για τα μεγαλύτερα θεσμικά όργανα και οι περισσότεροι μικροί οργανισμοί δεν διαθέτουν την κρίσιμη μάζα για να μπορούν να αντεπεξέλθουν σ’ αυτές τις κανονιστικές απαιτήσεις· ζητεί, στο πλαίσιο αυτό, από την Επιτροπή, να αναζητήσει λύση για να αυξήσει σύντομα την αποτελεσματικότητα, με τη συγκέντρωση των διοικητικών καθηκόντων των διαφόρων οργανισμών προκειμένου να επιτευχθεί η κρίσιμη αυτή μάζα (λαμβάνοντας υπόψη τις απαιτούμενες τροποποιήσεις των βασικών κανονισμών που διέπουν τους οργανισμούς και τη δημοσιονομική τους ανεξαρτησία), ή να καταρτίσει επειγόντως ειδικούς κανόνες για τους οργανισμούς (ιδίως κανόνες εφαρμογής για τους οργανισμούς) που να καθιστούν δυνατή την πλήρη συμμόρφωσή τους·

               10.

               επιμένει ότι η Επιτροπή θα πρέπει κατά την κατάρτιση του προσχεδίου προϋπολογισμού να λαμβάνει υπόψη τα αποτελέσματα της εκτέλεσης του προϋπολογισμού από τους επιμέρους οργανισμούς τα προηγούμενα έτη, και ιδίως το έτος ν-1, και να αναθεωρεί αντίστοιχα τον προϋπολογισμό που ζητεί ο εκάστοτε οργανισμός· καλεί την αρμόδια επιτροπή του να τηρεί την ανωτέρω αναθεώρηση και, αν δεν το έχει κάνει η Επιτροπή, να αναπροσαρμόζει η ίδια το συγκεκριμένο προϋπολογισμό σε ρεαλιστικά επίπεδα που να ανταποκρίνονται στις ικανότητες απορρόφησης και εκτέλεσης του εκάστοτε οργανισμού·

               11.

               υπενθυμίζει την απόφασή του σχετικά με την απαλλαγή για το οικονομικό έτος 2005, στην οποία καλεί την Επιτροπή να υποβάλλει ανά πενταετία μελέτη σχετικά με την προστιθέμενη αξία κάθε υφιστάμενου οργανισμού· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας ενός αποκεντρωμένου οργανισμού, να λαμβάνουν τα απαιτούμενα μέτρα προβαίνοντας σε αναδιατύπωση της εντολής του συγκεκριμένου οργανισμού ή στο κλείσιμό του· επισημαίνει ότι η Επιτροπή δεν πραγματοποίησε ούτε μία αξιολόγηση το 2007· επιμένει ότι η Επιτροπή θα πρέπει να υποβάλει τουλάχιστον 5 τέτοιες αξιολογήσεις πριν ληφθεί η απόφαση περί απαλλαγής για το οικονομικό έτος 2007, αρχίζοντας από τους παλαιότερους οργανισμούς·

               12.

               θεωρεί ότι οι συστάσεις του Ελεγκτικού Συνεδρίου θα πρέπει να υιοθετηθούν αμέσως και το ύψος των επιχορηγήσεων που καταβάλλονται στους οργανισμούς να προσαρμοστεί με βάση τις πραγματικές τους ταμειακές ανάγκες· θεωρεί, ακόμη, ότι οι τροπολογίες στο γενικό δημοσιονομικό κανονισμό θα πρέπει να ενσωματωθούν στο δημοσιονομικό κανονισμό πλαίσιο κάθε οργανισμού και τους διάφορους ειδικούς δημοσιονομικούς κανονισμούς·

         Παρουσίαση των στοιχείων στις εκθέσεις

               13.

               επισημαίνει ότι δεν υπάρχει καθιερωμένη προσέγγιση μεταξύ των οργανισμών όσον αφορά την παρουσίαση των δραστηριοτήτων τους κατά το συγκεκριμένο οικονομικό έτος, των λογαριασμών τους και των εκθέσεών τους για τη δημοσιονομική και τη χρηματοοικονομική διαχείριση, ούτε για το αν θα πρέπει να υποβληθεί από το διευθυντή του οργανισμού δήλωση αξιοπιστίας· παρατηρεί ότι δεν κάνουν όλοι οι οργανισμοί σαφή διάκριση μεταξύ (α) της παρουσίασης του έργου του οργανισμού στο κοινό και (β) της υποβολής τεχνικής έκθεσης για τη δημοσιονομική και τη χρηματοοικονομική διαχείριση·

               14.

               επισημαίνει ότι, μολονότι οι πάγιες οδηγίες της Επιτροπής σχετικά με την κατάρτιση των εκθέσεων δραστηριότητας δεν προβλέπουν ρητώς την κατάρτιση δήλωσης αξιοπιστίας από τον οργανισμό, πολλοί διευθυντές το έχουν πράξει για το 2006, ένας δε από αυτούς περιέλαβε και μια σημαντική επιφύλαξη·

               15.

               υπενθυμίζει ότι με την παράγραφο 23 του ψηφίσματός του της 12ης Απριλίου 2005 (7) καλεί τους διευθυντές των Υπηρεσιών να επισυνάπτουν στο εξής στην ετήσια έκθεση δραστηριοτήτων τους, η οποία υποβάλλεται μαζί με τα οικονομικά και διαχειριστικά στοιχεία, δήλωση αξιοπιστίας όσον αφορά τη νομιμότητα και κανονικότητα των πράξεων, παρόμοια με τις δηλώσεις που υποβάλλουν σήμερα οι Γενικοί Διευθυντές της Επιτροπής·

               16.

               ζητεί από την Επιτροπή να τροποποιήσει ανάλογα τις πάγιες οδηγίες της προς τους οργανισμούς·

               17.

               προτείνει, επιπλέον, η Επιτροπή να συνεργαστεί με τους οργανισμούς για την ανάπτυξη εναρμονισμένου προτύπου για όλους τους οργανισμούς και τις αποκεντρωμένες υπηρεσίες κάνοντας σαφή διάκριση μεταξύ

                           —

                           ετήσιας έκθεσης για τη γενική παρουσίαση των δραστηριοτήτων, του έργου και των επιτευγμάτων του οργανισμού,

                           —

                           δημοσιονομικών δελτίων και έκθεσης σχετικά με την εκτέλεση του προϋπολογισμού,

                           —

                           έκθεσης δραστηριοτήτων στα πρότυπα των εκθέσεων δραστηριοτήτων του Γενικού Διευθυντή της Επιτροπής,

                           —

                           δήλωσης αξιοπιστίας υπογεγραμμένης από το διευθυντή του οργανισμού, συνοδευόμενης από ενδεχόμενες επιφυλάξεις ή παρατηρήσεις στις οποίες θεωρεί σκόπιμο να επιστήσει την προσοχή της αρμόδιας για τον προϋπολογισμό αρχής·

         Τα γενικά πορίσματα του Ελεγκτικού Συνεδρίου

               18.

               επισημαίνει το συμπέρασμα του Ελεγκτικού Συνεδρίου [παράγραφος 10.29 (8) της ετήσιας έκθεσης], ότι η εκταμίευση των επιχορηγήσεων που καταβάλλει η Επιτροπή από τον κοινοτικό προϋπολογισμό δεν βασίζεται σε επαρκώς αιτιολογημένες εκτιμήσεις των αναγκών των οργανισμών σε μετρητά, και ότι αυτό, σε συνδυασμό με τον όγκο των μεταφορών πιστώσεων, οδηγεί τους οργανισμούς στο να τηρούν μεγάλα ταμειακά υπόλοιπα· επισημαίνει, ακόμα, τη σύσταση του Ελεγκτικού Συνεδρίου, το ύψος των επιχορηγήσεων που καταβάλλονται στους οργανισμούς να αντιστοιχεί στις πραγματικές τους ταμειακές ανάγκες·

               19.

               επισημαίνει ότι στο τέλος του 2006 14 οργανισμοί δεν είχαν εφαρμόσει ακόμη το σύστημα λογιστικής ABAC (ετήσια έκθεση, υποσημείωση στην παράγραφο 10.31)·

               20.

               επισημαίνει την παρατήρηση του Ελεγκτικού Συνεδρίου (ετήσια έκθεση, παράγραφος 1.25) σχετικά με τις αυξημένες δαπάνες ορισμένων οργανισμών που καταλόγισαν τα καταβλητέα έξοδα για μη ληφθείσα άδεια· επισημαίνει ότι το Ελεγκτικό Συνέδριο εξέδωσε με επιφυλάξεις τις δηλώσεις αξιοπιστίας του στην περίπτωση τριών οργανισμών [Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop), CEPOL και Ευρωπαϊκός Οργανισμός Σιδηροδρόμων] για το οικονομικό έτος 2006 (2005: Cedefop, Ευρωπαϊκή Αρχή για την Ασφάλεια των Τροφίμων, Ευρωπαϊκή Υπηρεσία Ανασυγκρότησης)·

         Εσωτερικός έλεγχος

               21.

               υπενθυμίζει ότι σύμφωνα με το άρθρο 183 παράγραφος 3 του δημοσιονομικού κανονισμού, ο εσωτερικός ελεγκτής της Επιτροπής είναι επίσης εσωτερικός ελεγκτής των κανονιστικών οργανισμών που λαμβάνουν επιδοτήσεις από τον κοινοτικό προϋπολογισμό· επισημαίνει ότι ο εσωτερικός ελεγκτής αναφέρεται στο διοικητικό συμβούλιο και το διευθυντή κάθε οργανισμού·

               22.

               εφιστά την προσοχή στις ακόλουθες επιφυλάξεις που περιλαμβάνει η ετήσια έκθεση δραστηριοτήτων του εσωτερικού ελεγκτή για το 2006:

         «Ο εσωτερικός ελεγκτής της Επιτροπής δεν είναι σε θέση να εκπληρώσει την υποχρέωσή του βάσει του άρθρου 185 του δημοσιονομικού κανονισμού ως εσωτερικού ελεγκτή των κοινοτικών οργανισμών λόγω έλλειψης προσωπικού»·

               23.

               επισημαίνει, ωστόσο, την παρατήρηση του εσωτερικού ελεγκτή για το 2006, ότι από το 2007, με πρόσθετο προσωπικό που θα διαθέσει η Επιτροπή στην υπηρεσία εσωτερικού ελέγχου (IAS), όλοι οι εν λειτουργία κανονιστικοί οργανισμοί θα υπόκεινται σε ετήσιο εσωτερικό έλεγχο·

               24.

               επισημαίνει το διαρκώς αυξανόμενο αριθμό κανονιστικών και εκτελεστικών οργανισμών και κοινών επιχειρήσεων που απαιτείται να ελέγχονται από την IAS σύμφωνα με το άρθρο 185 του δημοσιονομικού κανονισμού· ζητεί από την Επιτροπή να ενημερώσει την αρμόδια επιτροπή του, αν το προσωπικό που θα διατεθεί στην IAS θα επαρκεί για τη διεξαγωγή ετήσιου λογιστικού ελέγχου όλων των οργανισμών τα προσεχή έτη·

               25.

               παρατηρεί ότι, σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002, κάθε οργανισμός πρέπει να υποβάλλει κάθε χρόνο στην αρμόδια για τη χορήγηση απαλλαγής αρχή και στην Επιτροπή έκθεση του διευθυντή του σχετικά με τον αριθμό και τον τύπο των λογιστικών ελέγχων που έχει διεξαγάγει ο εσωτερικός ελεγκτής, τις συστάσεις που έχουν γίνει και τις ενέργειες που έχουν αναληφθεί σε συνέχεια των συστάσεων αυτών· ζητεί από τους οργανισμούς να αναφέρουν αν τούτο έχει γίνει, και, αν ναι, με ποιο τρόπο·

               26.

               λαμβάνει υπόψη, σε σχέση με την ικανότητα εσωτερικού ελέγχου, ιδίως σε σχέση με μικρότερους οργανισμούς, την πρόταση που υπέβαλε ο εσωτερικός ελεγκτής ενώπιον της αρμόδιας Επιτροπής του Κοινοβουλίου στις 14 Σεπτεμβρίου 2006, να επιτρέπεται στους μικρότερους οργανισμούς να αναθέτουν εσωτερικούς ελέγχους σε ιδιωτικούς φορείς·

         Αξιολόγηση των οργανισμών

               27.

               υπενθυμίζει την κοινή δήλωση του Κοινοβουλίου, του Συμβουλίου και της Επιτροπής (9), που προέκυψε από τη συνδιαλλαγή ενόψει του Συμβουλίου Ecofin για τον προϋπολογισμό, στις 13 Ιουλίου 2007, με την οποία ζητούνται α) κατάσταση των οργανισμών τους οποίους προτίθεται να αξιολογήσει η Επιτροπή και β) κατάσταση των οργανισμών που έχουν ήδη αξιολογηθεί, συνοδευόμενη από επισκόπηση των βασικών συμπερασμάτων·

         Πειθαρχικές διαδικασίες

               28.

               επισημαίνει ότι, λόγω του μεγέθους τους, οι επιμέρους οργανισμοί δυσκολεύονται να συγκροτήσουν ειδικά πειθαρχικά συμβούλια απαρτιζόμενα από υπαλλήλους κατάλληλου βαθμού, η δε IDOC (υπηρεσία διοικητικής έρευνας και πειθαρχικών μέτρων) της Επιτροπής δεν έχει αρμοδιότητα στους οργανισμούς· καλεί τους οργανισμούς να εξετάσουν τη δυνατότητα συγκρότησης κοινού πειθαρχικού συμβουλίου·

         Σχέδιο διοργανικής συμφωνίας

               29.

               υπενθυμίζει το σχέδιο διοργανικής συμφωνίας σχετικά με το πλαίσιο λειτουργίας των ευρωπαϊκών κανονιστικών οργανισμών που υπέβαλε η Επιτροπή [COM(2005) 0059], το οποίο έχει ως στόχο τη δημιουργία οριζόντιου πλαισίου για τη δημιουργία, τη διάρθρωση, τη λειτουργία, την αξιολόγηση και τον έλεγχο των ευρωπαϊκών κανονιστικών οργανισμών· επισημαίνει ότι το σχέδιο συνιστά χρήσιμη πρωτοβουλία στην προσπάθεια εξορθολογισμού της δημιουργίας και της λειτουργίας των οργανισμών· επισημαίνει τη δήλωση που περιλαμβάνεται στη συγκεφαλαιωτική έκθεση της Επιτροπής του 2006 [παράγραφος 3.1, COM(2007) 274], ότι μολονότι δεν υπήρξε πρόοδος στις διαπραγματεύσεις μετά τη δημοσίευση του σχεδίου, η συζήτηση επί της ουσίας επαναλήφθηκε στο Συμβούλιο στο τέλος του 2006· εκφράζει τη λύπη του για το γεγονός ότι δεν στάθηκε δυνατόν να σημειωθεί περαιτέρω πρόοδος προς την κατεύθυνση της θέσπισης της συμφωνίας·

               30.

               εκφράζει ως εκ τούτου την ικανοποίησή του για τη δέσμευση της Επιτροπής να υποβάλει ανακοίνωση σχετικά με το μέλλον των κανονιστικών οργανισμών μέσα στο 2008·

         Αυτοχρηματοδοτούμενοι οργανισμοί

               31.

               υπενθυμίζει ότι, στους δύο αυτοχρηματοδοτούμενους οργανισμούς, χορηγεί απαλλαγή στο διευθυντή το διοικητικό συμβούλιο· επισημαίνει ότι οι δύο οργανισμοί διαθέτουν σημαντικό συσσωρευμένο πλεόνασμα από έσοδα τελών που έχουν μεταφερθεί από προηγούμενα έτη·

                           —

                           Γραφείο Εναρμόνισης στην εσωτερική αγορά, ταμειακά διαθέσιμα και ισοδύναμα αυτών: 281 εκατ. ευρώ (10),

                           —

                           Κοινοτικό Γραφείο Φυτικών Ποικιλιών, ταμειακά διαθέσιμα και ισοδύναμα αυτών: 18 εκατ. ευρώ (11)·

         Ειδικά ζητήματα

               32.

               επισημαίνει ότι, για το οικονομικό έτος 2006, το Ελεγκτικό Συνέδριο διαπίστωσε και πάλι υψηλά ποσοστά μεταφορών πιστώσεων [43 % για τις διοικητικές δαπάνες (τίτλος II) και 45 % για επιχειρησιακή δραστηριότητα (τίτλος III)]·

               33.

               εφιστά την προσοχή στο γεγονός ότι, μολονότι το Ελεγκτικό Συνέδριο διαβεβαίωσε ότι, κατά το οικονομικό έτος 2006, το Ευρωπαϊκό Ίδρυμα για τη Βελτίωση των συνθηκών Διαβίωσης και Εργασίας τήρησε σε όλα τα βασικά σημεία τις σχετικές διατάξεις όσον αφορά την αξιοπιστία, υπήρξαν ορισμένες παραλείψεις, κυρίως σε σχέση με τον κανόνα της ετήσιας διάρκειας του προϋπολογισμού, την ανάθεση δύο συμβάσεων και την εγγραφή στον προϋπολογισμό 2006 ποσών που θα δαπανηθούν εξ ολοκλήρου το 2007, καθώς και τη μη τήρηση των κριτηρίων επιλογής υπαλλήλων, εγείροντας έτσι την υποψία ότι δεν διασφαλίστηκε η διαφάνεια και η αμεροληψία κατά την εφαρμογή των διαδικασιών·

               34.

               επισημαίνει τις επικρίσεις του Ελεγκτικού Συνεδρίου ότι, στις διαδικασίες πρόσληψης προσωπικού, τα κριτήρια επιλογής δεν αποφασίζονται από την αρχή από τις εξεταστικές επιτροπές ούτε σύμφωνα με την προκήρυξη, καθώς και την απάντηση του Ιδρύματος ότι σε όλες τις προκηρύξεις θέσεων σημειώνεται πλέον σαφώς εάν η επιτυχία στις δοκιμασίες αποτελεί προαπαιτούμενο για την επιτυχία στο διαγωνισμό·

               35.

               επισημαίνει ότι στον ισολογισμό του Ιδρύματος περιλαμβάνονται οικόπεδα και κτίρια αξίας 1,8 εκατ. ευρώ (αν και το 1992 το κόστος κατασκευής ήταν 7,2 εκατ. ευρώ) και συσσωρευμένο πλεόνασμα 4,09 εκατ. ευρώ·

               36.

               επισημαίνει, από την ετήσια έκθεση του Ιδρύματος για το 2006, ότι το 2006 το Ίδρυμα καθιέρωσε σύστημα διαχείρισης έργων για την αύξηση της οργανωτικής απόδοσης με μεγαλύτερη διαφάνεια και καλύτερο συντονισμό στη χρήση των πόρων, και ότι εφαρμόστηκε επίσης σύστημα παρακολούθησης της απόδοσης για την περαιτέρω αύξηση της αποτελεσματικότητας· επιπλέον, το σύστημα προμηθειών επεκτάθηκε για να παρέχεται μεγαλύτερη ευελιξία·

               37.

               επισημαίνει ακόμη ότι, το 2006, το ίδρυμα δρομολόγησε εκ των υστέρων αξιολόγηση του προγράμματος εργασίας 2001-2004, σε συνδυασμό με ενδιάμεση αξιολόγηση επιλεγμένων πτυχών του τρέχοντος έργου του Ιδρύματος, προκειμένου να διαπιστωθούν ο αντίκτυπος, η προστιθέμενη αξία και η αποτελεσματικότητα του Ιδρύματος· ζητεί να ενημερωθεί για τα αποτελέσματα της αξιολόγησης.

      (1)  ΕΕ C 261 της 31.10.2007, σ. 60.

      (2)  ΕΕ C 309 της 19.12.2007, σ. 116.

      (3)  ΕΕ L 248 της 16.9.2002, σ. 1.

      (4)  ΕΕ L 139 της 30.5.1975, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 187 της 15.7.2008, σ. 85.

      (7)  Ψήφισμα του Ευρωπαϊκού Κοινοβουλίου το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον διευθυντή του Ευρωπαϊκού Ιδρύματος για τη Βελτίωση των συνθηκών Διαβίωσης και Εργασίας σχετικά με την εκτέλεση του προϋπολογισμού του για το οικονομικό έτος 2003 (ΕΕ L 196 της 27.7.2005, σ. 75).

      (8)  ΕΕ C 273 της 15.11.2007, σ. 1.

      (9)  Έγγραφο DS 605/1/07 Rev1 του Συμβουλίου.

      (10)  Πηγή: Έκθεση για τους ετήσιους λογαριασμούς του Γραφείου Εναρμόνισης στην εσωτερική αγορά για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 141).

      (11)  Πηγή: Έκθεση σχετικά με τους ετήσιους λογαριασμούς του Κοινοτικού Γραφείου Φυτικών Ποικιλιών για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 135).


title: 2010/322/ΚΕΠΠΑ: Απόφαση 2010/322/ΚΕΠΠΑ του Συμβουλίου, της 8ης Ιουνίου 2010 , για την τροποποίηση και την παράταση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ

text:
               11.6.2010

               EL

               Επίσημη Εφημερίδα της Ευρωπαϊκής Ένωσης

               L 145/13

         ΑΠΌΦΑΣΗ 2010/322/ΚΕΠΠΑ ΤΟΥ ΣΥΜΒΟΥΛΊΟΥ
   της 8ης Ιουνίου 2010
   για την τροποποίηση και την παράταση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX ΚΟΣΣΥΦΟΠΕΔΙΟ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   συνθήκη για την Ευρωπαϊκή Ένωση, και ιδίως το άρθρο 28 και το άρθρο 43, παράγραφος 2,
   Εκτιμώντας τα ακόλουθα:

               (1)

               Στις 4 Φεβρουαρίου 2008, το Συμβούλιο υιοθέτησε την κοινή δράση 2008/124/ΚΕΠΠΑ (2). Αυτή η κοινή δράση ισχύει μέχρι τις 14 Ιουνίου 2010.

               (2)

               Στις 9 Ιουνίου 2009, το Συμβούλιο υιοθέτησε την κοινή δράση 2009/445/ΚΕΠΠΑ (3), η οποία τροποποίησε την κοινή δράση 2008/124/ΚΕΠΠΑ αυξάνοντας το δημοσιονομικό ποσό αναφοράς για να καλυφθούν οι δαπάνες της αποστολής έως τη λήξη ισχύος της κοινής δράσης 2008/124/ΚΕΠΠΑ.

               (3)

               Στις 28 Μαΐου 2010, η Επιτροπή Πολιτικής και Ασφάλειας πρότεινε την παράταση της κοινής δράσης 2008/124/ΚΕΠΠΑ, αυξάνοντας το δημοσιονομικό ποσό αναφοράς των 265 000 000 ευρώ μέχρι την 14η Οκτωβρίου 2010.

               (4)

               Η δομή διοίκησης και ελέγχου της EULEX ΚΟΣΣΥΦΟΠΕΔΙΟ δεν θα πρέπει να θίγει τις συμβατικές υποχρεώσεις του αρχηγού αποστολής έναντι της Ευρωπαϊκής Επιτροπής για την εκτέλεση του προϋπολογισμού.

               (5)

               Η EULEX ΚΟΣΣΥΦΟΠΕΔΙΟ θα διεξαχθεί στα πλαίσια κατάστασης που ενδέχεται να επιδεινωθεί και να βλάψει τους στόχους της κοινής εξωτερικής πολιτικής και πολιτικής ασφαλείας, όπως εκτίθενται στο άρθρο 21 της συνθήκης.

               (6)

               Η κοινή δράση 2008/124/ΚΕΠΠΑ θα πρέπει να τροποποιηθεί αναλόγως,

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2008/124/ΚΕΠΠΑ τροποποιείται ως εξής

               1)

               Στο άρθρο 7, η παράγραφος 2 αντικαθίσταται από το ακόλουθο κείμενο:
               «2.   Ο Διοικητής Μη Στρατιωτικών Επιχειρήσεων, υπό τον πολιτικό έλεγχο και τη στρατηγική διοίκηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας ασκεί τη διοίκηση και τον έλεγχο της EULEX ΚΟΣΣΥΦΟΠΕΔΙΟ σε στρατηγικό επίπεδο.».

               2)

               Οι παράγραφοι 3 έως 5 του άρθρου 9 αντικαθίστανται από το ακόλουθο κείμενο:
               «3.   Το διεθνές μη στρατιωτικό και το τοπικό προσωπικό μπορούν επίσης να προσλαμβάνονται από την EUPOL ΚΟΣΣΥΦΟΠΕΔΙΟ, ανάλογα με τις ανάγκες, με σύμβαση εργασίας αν τα απαιτούμενα καθήκοντα δεν παρέχονται από προσωπικό αποσπασμένο από τα κράτη μέλη. Κατ’ εξαίρεση, σε δεόντως αιτιολογημένες περιπτώσεις, όταν δεν υπάρχουν ειδικευμένες αιτήσεις από κράτη μέλη, οι υπήκοοι των συμμετεχόντων τρίτων κρατών δύνανται να προσλαμβάνονται με σύμβαση, ανάλογα με τις ανάγκες.
               4.   Το σύνολο του προσωπικού εκτελεί τα καθήκοντά του και ενεργεί προς το συμφέρον της αποστολής. Το σύνολο του προσωπικού τηρεί τις αρχές ασφαλείας και τους στοιχειώδεις κανόνες που ορίζει η απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (4).

               3)

               Οι παράγραφοι 2 έως 4 του άρθρου 11 αντικαθίστανται από το ακόλουθο κείμενο:
               «2.   Υπό την ευθύνη του Συμβουλίου και του ΥΕ, η ΕΠΑ αναλαμβάνει τον πολιτικό έλεγχο και τη στρατηγική διοίκηση της EULEX ΚΟΣΣΥΦΟΠΕΔΙΟ.
               3.   Όπως αναφέρεται επίσης στο άρθρο 7, ο Διοικητής Μη Στρατιωτικών Επιχειρήσεων, υπό τον πολιτικό έλεγχο και τη στρατηγική διεύθυνση της ΕΠΑ και τη γενική εξουσία του ΥΕ, είναι ο διοικητής της EULEX ΚΟΣΣΥΦΟΠΕΔΙΟ, σε στρατηγικό επίπεδο και, υπό την ιδιότητά του αυτή, απευθύνει εντολές προς τον αρχηγό αποστολής και του παρέχει συμβουλές και τεχνική υποστήριξη.
               4.   Ο Διοικητής Μη Στρατιωτικών Επιχειρήσεων υποβάλλει έκθεση στο Συμβούλιο μέσω του ΥΕ.».

               4)

               Οι παράγραφοι 1 και 2 του άρθρου 12 αντικαθίστανται από το ακόλουθο κείμενο:
               «1.   Η ΕΠΑ ασκεί, υπό την ευθύνη του Συμβουλίου και της ΥΕ, τον πολιτικό έλεγχο και τη στρατηγική διοίκηση της EULEX ΚΟΣΣΥΦΟΠΕΔΙΟ.
               2.   Το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις, σύμφωνα με το τρίτο εδάφιο του άρθρου 38 της συνθήκης. Η εξουσιοδότηση αυτή συμπεριλαμβάνει την εξουσία να τροποποιεί το OPLAN και τη δομή διοίκησης. Συμπεριλαμβάνει επίσης την εξουσία να λαμβάνει μετέπειτα αποφάσεις σχετικά με το διορισμό του Αρχηγού αποστολής. Το Συμβούλιο, κατόπιν συστάσεως του ΥΕ, αποφασίζει για τους στόχους και τον τερματισμό της EULEX ΚΟΣΣΥΦΟΠΕΔΙΟ.».

               5)

               Το άρθρο 13, παράγραφος 4 αντικαθίσταται από το ακόλουθο κείμενο:
               «4.   Οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνιών που συνάπτονται σύμφωνα με το άρθρο 37 της συνθήκης και το άρθρο 218 της συνθήκης για τη λειτουργία της Ευρωπαϊκής Ένωσης. Όταν η Ένωση και ένα τρίτο κράτος έχουν συνάψει συμφωνία που διαμορφώνει πλαίσιο για τη συμμετοχή του εν λόγω τρίτου κράτους σε επιχειρήσεις της ΕΕ για τη διαχείριση κρίσεων, οι διατάξεις της συμφωνίας αυτής εφαρμόζονται στο πλαίσιο της EULEX ΚΟΣΣΥΦΟΠΕΔΙΟ.».

               6)

               Οι παράγραφοι 1 και 2 του άρθρου 16 αντικαθίστανται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ έως τις 14 Οκτωβρίου 2010 ανέρχεται σε 265 000 000 ευρώ.
               Το ποσό δημοσιονομικής αναφοράς για τις μετέπειτα περιόδους της EULEX ΚΟΣΣΥΦΟΠΕΔΙΟ αποφασίζεται από το Συμβούλιο.
               2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της ΕΕ.».

               7)

               Το άρθρο 17 διαγράφεται.

               8)

               Το άρθρο 18 αντικαθίσταται από το ακόλουθο κείμενο:
               «Άρθρο 18
               Κοινοποίηση διαβαθμισμένων πληροφοριών
               1.   Ο ΥΕ εξουσιοδοτείται να κοινοποιεί στα Ηνωμένα Έθνη, στο ΝΑΤΟ/ΚFOR και σε τρίτους που συμμετέχουν στην παρούσα κοινή δράση διαβαθμισμένες πληροφορίες και έγγραφα της ΕΕ που έχουν παραχθεί για τους σκοπούς της EULEX ΚΟΣΣΥΦΟΠΕΔΙΟ, μέχρι το επίπεδο της αντίστοιχης διαβάθμισης που αφορά το καθένα από αυτά, και σύμφωνα με την απόφαση 2001/264/ΕΚ. Προς διευκόλυνση, καθορίζονται επιτόπου τεχνικές ρυθμίσεις.
               2.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται επίσης να κοινοποιεί στις αρμόδιες τοπικές αρχές διαβαθμισμένες πληροφορίες και έγγραφα της ΕΕ έως τον βαθμό “RESTREINT UE” τα οποία έχουν παραχθεί για τους σκοπούς της EULEX ΚΟΣΣΥΦΟΠΕΔΙΟ, σύμφωνα με την απόφαση 2001/264/ΕΚ. Σε όλες τις άλλες περιπτώσεις, οι πληροφορίες και τα έγγραφα αυτά κοινοποιούνται στις αρμόδιες τοπικές αρχές σύμφωνα με τις κατάλληλες διαδικασίες που αντιστοιχούν στο επίπεδο της συνεργασίας του με την ΕΕ.
               3.   Ο ΥΕ εξουσιοδοτείται να κοινοποιεί στα Ηνωμένα Έθνη, στο ΝΑΤΟ/ΚFOR, σε λοιπά τρίτα μέρη που συμμετέχουν στην παρούσα κοινή δράση και στις σχετικές τοπικές αρχές μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με την EULEX ΚΟΣΣΥΦΟΠΕΔΙΟ, τα οποία καλύπτονται από την υποχρέωση τήρησης του επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (5).

               9)

               Το άρθρο 18 αντικαθίσταται από το ακόλουθο κείμενο:
               «Άρθρο 19
               Επανεξέταση
               Το αργότερο 6 μήνες πριν από τη λήξη ισχύος της παρούσας κοινής δράσης το Συμβούλιο εκτιμά αν θα πρέπει να παραταθεί η EULEX ΚΟΣΣΥΦΟΠΕΔΙΟ.».

               10)

               Το άρθρο 20 δεύτερο εδάφιο αντικαθίσταται από το ακόλουθο κείμενο:
               «Λήγει στις 14 Ιουνίου 2012.».

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 8 Ιουνίου 2010.

            Για το Συμβούλιο

            Η Πρόεδρος

         E. SALGADO

      (1)  Δυνάμει της απόφασης 1244 (1999) του Συμβουλίου Ασφαλείας των Ηνωμένων Εθνών.

      (2)  ΕΕ L 42 της 16.2.2008, σ. 92.

      (3)  ΕΕ L 148 της 11.6.2009, σ. 33.

      (4)  ΕΕ L 101 της 11.4.2001, σ. 1.».

      (5)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).».


title: Απόφαση 2013/660/ΚΕΠΠΑ του Συμβουλίου, της 15ης Νοεμβρίου 2013 , για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 306/17

         ΑΠΌΦΑΣΗ 2013/660/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Νοεμβρίου 2013
   για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 16 Ιουλίου 2012 το Συμβούλιο εξέδωσε την απόφαση 2012/389/ΚΕΠΠΑ (1). Η εν λόγω απόφαση λήγει στις 15 Ιουλίου 2014.

               (2)

               Στις 9 Ιουλίου 2013 το Συμβούλιο εξέδωσε την απόφαση 2013/367/ΚΕΠΠΑ (2), η οποία τροποποίησε την απόφαση 2012/389/ΚΕΠΠΑ και παρέτεινε την περίοδο που κάλυπτε το ποσό δημοσιονομικής αναφοράς μέχρι τις 15 Νοεμβρίου 2013.

               (3)

               Η απόφαση 2012/389/ΚΕΠΠΑ θα πρέπει να τροποποιηθεί προκειμένου να παραταθεί η περίοδος που καλύπτεται από το τρέχον δημοσιονομικό ποσό αναφοράς μέχρι τις 15 Ιουλίου 2014.

               (4)

               Η EUCAP NESTOR θα λάβει χώρα στο πλαίσιο κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 13 παράγραφος 1 της απόφασης 2012/389/ΚΕΠΠΑ αντικαθίσταται από το ακόλουθο κείμενο:

      «1.   Το δημοσιονομικό ποσό αναφοράς που αποσκοπεί στο να καλύψει τις δαπάνες σχετικά με την EUCAP NESTOR από τις 16 Ιουλίου 2012 έως τις 15 Νοεμβρίου 2013 ανέρχεται σε 22 880 000 EUR.
      Το δημοσιονομικό ποσό αναφοράς που θα καλύψει τις δαπάνες της EUCAP NESTOR για την περίοδο από τις 16 Νοεμβρίου 2013 έως τις 15 Ιουλίου 2014 ανέρχεται σε 11 950 000 EUR.».

   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 15 Νοεμβρίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  Απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 187 της 17.7.2012, σ. 40).

      (2)  Απόφαση 2013/367/ΚΕΠΠΑ του Συμβουλίου, της 9ης Ιουλίου 2013, για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 189 της 10.7.2013, σ. 12).


title: 2005/399/EK, Ευρατόμ: Απόφαση του Συμβουλίου, της 23ης Μαΐου 2005, για το διορισμό μέλους της Οικονομικής και Κοινωνικής Επιτροπής από την Ισπανία

text:
               28.5.2005

               EL

               Επίσημη Εφημερίδα της Ευρωπαϊκής Ένωσης

               L 135/19

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 23ης Μαΐου 2005
   για το διορισμό μέλους της Οικονομικής και Κοινωνικής Επιτροπής από την Ισπανία
   (2005/399/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 2002 έως 20 Σεπτεμβρίου 2006 (1),
   την υποψηφιότητα που πρότεινε η ισπανική κυβέρνηση,
   τη γνώμη της Επιτροπής,
   Εκτιμώντας τα ακόλουθα:
   Μετά την παραίτηση του κ. Fernando MORALEDA QUÍLEZ, η οποία γνωστοποιήθηκε στο Συμβούλιο στις 3 Ιουνίου 2004, έχει κενωθεί μία θέση μέλους στην Οικονομική και Κοινωνική Επιτροπή,
   ΑΠΟΦΑΣΙΖΕΙ:
   Άρθρο μόνο
   Ο κ. Marcos ALARCÓN ALARCÓN διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Fernando MORALEDA QUÍLEZ και για το υπόλοιπο της θητείας του, ήτοι έως τις 20 Σεπτεμβρίου 2006.

      Βρυξέλλες, 23 Μαΐου 2005.

            Για το Συμβούλιο

            Ο Πρόεδρος

         J.-L. SCHILTZ

      (1)  ΕΕ L 253 της 21.9.2002, σ. 9.


Avis juridique important

|

31999D0873

1999/873/ΕΚ: Απόφαση του Συμβουλίου, της 17ης Δεκεμβρίου 1999, για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Τυνησίας όσον αφορά το καθεστώς εισαγωγής στην Κοινότητα μη κατεργασμένου ελαιολάδου, καταγωγής Τυνησία

Επίσημη Εφημερίδα αριθ. L 340 της 31/12/1999 σ. 0106 - 0106

ΑΠΟΦΑΣΗ ΤΟΥ ΣΥΜΒΟΥΛΙΟΥτης 17ης Δεκεμβρίου 1999για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Τυνησίας όσον αφορά το καθεστώς εισαγωγής στην Κοινότητα μη κατεργασμένου ελαιολάδου, καταγωγής Τυνησίας(1999/873/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, παράγραφος 2, πρώτο εδάφιο,την πρόταση της Επιτροπής,Εκτιμώντας τα εξής:(1) μεταξύ της Ευρωπαϊκής Κοινότητας και της Δημοκρατίας της Τυνησίας διεξήχθησαν διαπραγματεύσεις για μια συμφωνία υπό μορφήν ανταλλαγής επιστολών, με σκοπό την παράταση, για την περίοδο από 1ης Ιανουαρίου μέχρι 31ης Δεκεμβρίου 2000, του καθεστώτος εισαγωγής στην Κοινότητα μη κατεργασμένου ελαιολάδου, καταγωγής Τυνησίας, όπως προβλέπεται στο άρθρο 3 του πρωτοκόλλου αριθ. 1 της ευρωμεσογειακής συμφωνίας συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου(1)·(2) η συμφωνία θα πρέπει να εγκριθεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Τυνησίας περί του καθεστώτος εισαγωγής στην Κοινότητα μη κατεργασμένου ελαιολάδου, καταγωγής Τυνησίας, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.Βρυξέλλες, 17 Δεκεμβρίου 1999.Για το ΣυμβούλιοΟ ΠρόεδροςK. HEMILÄ(1) ΕΕ L 97 της 30.3.1998, σ. 1.


Avis juridique important

|

31995D0067

95/67/ΕΚ: Απόφαση του Συμβουλίου της 6ης Μαρτίου 1995 σχετικά με τη σύναψη συμφωνίας υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης

Επίσημη Εφημερίδα αριθ. L 057 της 15/03/1995 σ. 0077 - 0077

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Μαρτίου 1995 σχετικά με τη σύναψη συμφωνίας υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης (95/67/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 130 Χ, σε συνδυασμό με το άρθρο 228 παράγραφος 2 πρώτη φράση και παράγραφος 3,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι, δυνάμει του άρθρου 130 Υ της συνθήκης, η πολιτική της Κοινότητας στον τομέα της συνεργασίας για την ανάπτυξη ευνοεί τη σταθερή και διαρκή οικονομική και κοινωνική ανάπτυξη των αναπτυσσόμενων χωρών, την αρμονική και προοδευτική ένταξή τους στη διεθνή οικονομία και την καταπολέμηση της ένδειας στις χώρες αυτές 7ότι, μετά την ενοποίηση της Αραβικής Δημοκρατίας της Υεμένης και της Λαϊκής Δημοκρατίας της Υεμένης, σε Δημοκρατία της Υεμένης, θεωρείται απαραίτητο να προσαρμοστεί η συμφωνία συνεργασίας μεταξύ της Ευρωπαϊκής Οικονομικής Κοινότητας και Αραβικής Δημοκρατίας της Υεμένης (3) 7ότι πραγματοποιήθηκαν διαπραγματεύσεις, για το σκοπό αυτό, με τη Δημοκρατία της Υεμένης, οι οποίες κατέληξαν σε συμφωνία υπό μορφή ανταλλαγής επιστολών, και ότι η έγκρισή της είναι προς το συμφέρον της Κοινότητας,ΑΠΟΦΑΣΙΖΕΙ:Άρθρο 1 Η συμφωνία υπό μορφή ανταλλαγής επιστολών για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης εγκρίνεται εξ ονόματος της Κοινότητας.Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.Άρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών που αναφέρεται στο άρθρο 1, δεσμεύοντας την Κοινότητα.Βρυξέλλες, 6 Μαρτίου 1995.Για το ΣυμβούλιοΟ ΠρόεδροςA. JUPPΙ(1) ΕΕ αριθ. C 310 της 16. 11. 1993, σ. 19.(2) ΕΕ αριθ. C 128 της 9. 5. 1994, σ. 525.(3) ΕΕ αριθ. L 26 της 31. 1. 1985, σ. 2.


title: Απόφαση του Συμβουλίου, της 9ης Ιουνίου 2016, για τον διορισμό ενός τακτικού και ενός αναπληρωματικού μέλους της συμβουλευτικής επιτροπής για τον συντονισμό των συστημάτων κοινωνικής ασφάλισης από τη Σλοβακία

text:
               14.6.2016

               EL

               Επίσημη Εφημερίδα της Ευρωπαϊκής Ένωσης

               C 212/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Ιουνίου 2016
   για τον διορισμό ενός τακτικού και ενός αναπληρωματικού μέλους της συμβουλευτικής επιτροπής για τον συντονισμό των συστημάτων κοινωνικής ασφάλισης από τη Σλοβακία
   (2016/C 212/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλισης (1), και ιδίως το άρθρο 75,
   Έχοντας υπόψη τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφασή του της 13ης Οκτωβρίου 2015 (2) το Συμβούλιο διόρισε τα τακτικά και τα αναπληρωματικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλισης για την περίοδο από 20 Οκτωβρίου 2015 έως 19 Οκτωβρίου 2020.

               (2)

               Η κυβέρνηση της Σλοβακίας υπέβαλε περαιτέρω υποψηφιότητες για την κάλυψη δύο θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατωτέρω διορίζονται τακτικό και αναπληρωματικό μέλος της συμβουλευτικής επιτροπής για τον συντονισμό των συστημάτων κοινωνικής ασφάλισης για την περίοδο από 20 Οκτωβρίου 2015 έως 19 Οκτωβρίου 2020:
   I.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικό μέλος

               Αναπληρωματικό μέλος

               Σλοβακία

               κα Miriam ŠPÁNIKOVÁ

               κ. Peter MOLNÁR

         Άρθρο 2
   Το Συμβούλιο θα προβεί αργότερα στον διορισμό των τακτικών και αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 9 Ιουνίου 2016.

            Για το Συμβούλιο

            Ο Πρόεδρος

         G.A. VAN DER STEUR

      (1)  ΕΕ L 166 της 30.4.2004, σ. 1.

      (2)  Απόφαση του Συμβουλίου της 13ης Οκτωβρίου 2015 για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας (ΕΕ C 341 της 16.10.2015, σ. 4).


Σημαντική ανακοίνωση νομικού περιεχομένου

|

32004D0240

2004/240/ΕΚ: Απόφαση του Συμβουλίου, της 8ης Μαρτίου 2004, για την τροποποίηση της απόφασης 2003/479/ΕΚ για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς

Επίσημη Εφημερίδα αριθ. L 074 της 12/03/2004 σ. 0017 - 0018

Απόφαση του Συμβουλίουτης 8ης Μαρτίου 2004για την τροποποίηση της απόφασης 2003/479/ΕΚ για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς(2004/240/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Ένωσης, και ιδίως το άρθρο 28 παράγραφος 1,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,την απόφαση 2003/479/ΕΚ,Εκτιμώντας τα ακόλουθα:(1) Το άρθρο 15 παράγραφος 7 της απόφασης 2003/479/ΕΚ ορίζει ότι οι ημερήσιες και μηνιαίες αποζημιώσεις αναπροσαρμόζονται κάθε χρόνο, δίχως αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας στις Βρυξέλλες και στο Λουξεμβούργο.(2) Το Συμβούλιο ενέκρινε, με τους κανονισμούς (ΕΚ, Ευρατόμ) αριθ. 2148/2003, της 5ης Δεκεμβρίου 2003, που διορθώνει από την 1η Ιουλίου 2002 τις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων(1) και (ΕΚ, Ευρατόμ) αριθ. 2182/2003, της 8ης Δεκεμβρίου 2003, που αναπροσαρμόζει από την 1η Ιανουαρίου 2004 τις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων καθώς και τους διορθωτικούς συντελεστές που εφαρμόζονται σ' αυτές τις αποδοχές και συντάξεις(2), προσαρμογή ύψους, αντιστοίχως, 3,4 % και 1 % των αποδοχών και συντάξεων των υπαλλήλων της Κοινότητας,ΑΠΟΦΑΣΙΖΕΙ:Άρθρο 1Το άρθρο 15 της απόφασης 2003/479/ΕΚ τροποποιείται ως εξής:1. Η παράγραφος 1 τροποποιείται ως εξής:"1. Ο ΑΕΕ δικαιούται, για όλο το διάστημα της απόσπασής του, ημερήσια αποζημίωση διαμονής. Εάν η απόσταση μεταξύ του τόπου κατοικίας του και του τόπου απόσπασης είναι ίση ή κατώτερη των 150 χιλιομέτρων, η αποζημίωση ανέρχεται σε 27,96 ευρώ. Εάν η απόσταση αυτή είναι ανώτερη των 150 χιλιομέτρων, η αποζημίωση ανέρχεται σε 111,83 ευρώ."2. Η παράγραφος 2 τροποποιείται ως εξής:"2. Εάν τα έξοδα μετακόμισης δεν του αποδόθηκαν ούτε από τη ΓΓΣ ούτε από τον εργοδότη του, ο ΑΕΕ δικαιούται πρόσθετη μηνιαία αποζημίωση καταβαλλόμενη σύμφωνα με τον ακόλουθο πίνακα:>ΘΕΣΗ ΠΙΝΑΚΑ>Η αποζημίωση αυτή καταβάλλεται στο τέλος κάθε μηνός."3. Η παράγραφος 4 τροποποιείται ως εξής:"4. Οι ΑΕΕ οι οποίοι, για την τριετία που συμπληρώθηκε έξι μήνες πριν από την απόσπασή τους, είχαν τη συνήθη διαμονή τους ή ασκούσαν την κύρια επαγγελματική δραστηριότητά τους σε τόπο ευρισκόμενο σε απόσταση ίση ή κατώτερη των 150 χιλιομέτρων από τον τόπο της απόσπασής τους, δικαιούνται ημερήσια αποζημίωση διαμονής ύψους 27,96 ευρώ. Για τον σκοπό αυτό, δεν λαμβάνονται υπόψη οι περιστάσεις που έχουν σχέση με καθήκοντα εκτελούμενα από τους ΑΕΕ για κράτος άλλο από το κράτος του τόπου απόσπασής τους ή για διεθνή οργανισμό."Άρθρο 2Η παρούσα απόφαση παράγει αποτελέσματα από την πρώτη ημέρα του μηνός που ακολουθεί την έκδοσή της.Βρυξέλλες, 8 Μαρτίου 2004.Για το ΣυμβούλιοΟ ΠρόεδροςD. Ahern(1) ΕΕ L 323 της 10.12.2003, σ. 1.(2) ΕΕ L 327 της 16.12.2003, σ. 3.


title: 2009/452/ΕΚ: Απόφαση της Επιτροπής, της 11ης Ιουνίου 2009 , για την περάτωση της διαδικασίας κατά των επιδοτήσεων σχετικά με τις εισαγωγές μεταλλικού νατρίου καταγωγής Ηνωμένων Πολιτειών της Αμερικής

text:
               12.6.2009

               EL

               Επίσημη Εφημερίδα της Ευρωπαϊκής Ένωσης

               L 149/74

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 11ης Ιουνίου 2009
   για την περάτωση της διαδικασίας κατά των επιδοτήσεων σχετικά με τις εισαγωγές μεταλλικού νατρίου καταγωγής Ηνωμένων Πολιτειών της Αμερικής
   (2009/452/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 14,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Έναρξη

               (1)

               Στις 23 Ιουλίου 2008 η Επιτροπή, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2) («ανακοίνωση για την έναρξη της διαδικασίας»), ανήγγειλε την έναρξη διαδικασίας κατά των επιδοτήσεων σχετικά με τις εισαγωγές νατρίου, σε μορφή χύμα, καταγωγής Ηνωμένων Πολιτειών της Αμερικής («ΗΠΑ»), που κατά κανόνα κατατάσσεται στον κωδικό ΣΟ ex 2805 11 00 (υπό εξέταση προϊόν).

               (2)

               Η διαδικασία κινήθηκε κατόπιν καταγγελίας που υποβλήθηκε στις 10 Ιουνίου 2008 από τον μοναδικό κοινοτικό παραγωγό, την εταιρεία Métaux Spéciaux (MSSA SAS) («ο καταγγέλλων»).

               (3)

               Στις 23 Ιουλίου 2008 η Επιτροπή ξεκίνησε έρευνα για πρακτική αντιντάμπινγκ όσον αφορά τις εισαγωγές του ίδιου προϊόντος καταγωγής ΗΠΑ (3). Η εν λόγω έρευνα περατώθηκε με την απόφαση 2009/453/ΕΚ της Επιτροπής (4).

         1.2.   Ενδιαφερόμενα μέρη και επιτόπιοι έλεγχοι

               (4)

               Πριν από την έναρξη της διαδικασίας, και σύμφωνα με το άρθρο 10 παράγραφος 9 του κανονισμού (ΕΚ) αριθ. 2026/97, η Επιτροπή κοινοποίησε στους εκπροσώπους των ΗΠΑ ότι είχε λάβει δεόντως τεκμηριωμένη καταγγελία σύμφωνα με την οποία επιδοτούμενες εισαγωγές νατρίου, σε μορφή χύμα, καταγωγής ΗΠΑ προκαλούσαν σημαντική ζημία στον κοινοτικό κλάδο παραγωγής. Οι εκπρόσωποι των ΗΠΑ κλήθηκαν σε διαβουλεύσεις με σκοπό να διευκρινιστεί η κατάσταση όσον αφορά το περιεχόμενο της καταγγελίας και να επιτευχθεί αμοιβαία αποδεκτή λύση. Οι εκπρόσωποι των ΗΠΑ δέχτηκαν την πρόταση για διαβουλεύσεις και, στη συνέχεια, πραγματοποιήθηκαν διαβουλεύσεις στις 11 Ιουλίου 2008. Κατά τη διάρκεια των διαβουλεύσεων δεν κατέστη δυνατή η επίτευξη αμοιβαία αποδεκτής λύσης. Παρ’ όλα αυτά, ελήφθησαν υπόψη οι παρατηρήσεις που διατύπωσαν οι εκπρόσωποι των ΗΠΑ όσον αφορά τους ισχυρισμούς που διατυπώνονταν στην καταγγελία σχετικά με τη μη αντισταθμισιμότητα της πιθανολογούμενης επιδότησης.

               (5)

               Η Επιτροπή ενημέρωσε επίσημα τον καταγγέλλοντα, τον μοναδικό γνωστό παραγωγό-εξαγωγέα στις ΗΠΑ, τους εισαγωγείς και τους χρήστες που είναι γνωστό ότι ενδιαφέρονται και τους εκπροσώπους των ΗΠΑ για την έναρξη της διαδικασίας. Δόθηκε η ευκαιρία στα ενδιαφερόμενα μέρη να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση σχετικά με την έναρξη της διαδικασίας.

               (6)

               Η Επιτροπή απέστειλε ερωτηματολόγια σε όλα τα μέρη που είναι γνωστό ότι ενδιαφέρονται και έλαβε απαντήσεις από τους εκπροσώπους των ΗΠΑ, από το μοναδικό παραγωγό-εξαγωγέα στις ΗΠΑ («συνεργαζόμενος παραγωγός-εξαγωγέας») από τον καταγγέλλοντα και από κοινοτικούς χρήστες.

               (7)

               Η Επιτροπή ζήτησε και εξακρίβωσε όλες τις πληροφορίες που έκρινε απαραίτητες για τον καθορισμό της επιδότησης, της επακόλουθης ζημίας και του συμφέροντος της Κοινότητας.

               (8)

               Πραγματοποιήθηκαν επιτόπιοι έλεγχοι στις εγκαταστάσεις του ακόλουθου εκπροσώπου των ΗΠΑ:

                           —

                           New York Power Authority (NYPA), White Plains, Νέα Υόρκη

               (9)

               Επιτόπιοι έλεγχοι πραγματοποιήθηκαν επίσης στις εγκαταστάσεις των ακόλουθων εταιρειών:

                              Κοινοτικός παραγωγός:

                                       —

                                       Métaux Spéciaux (MSSA SAS), Saint-Marcel, Γαλλία

                              Παραγωγός-εξαγωγέας στις ΗΠΑ:

                                       —

                                       DuPont Reactive Metals (DuPont), Niagara Falls, Νέα Υόρκη και E. I. DuPont De Nemours and Company, Wilmington, Delaware

                              Κοινοτικοί χρήστες:

                                       —

                                       Rohm and Haas Europe SARL, Morges, Ελβετία

                                       —

                                       Evonik Degussa GmbH, Φρανκφούρτη, Γερμανία.

         1.3.   Περίοδος έρευνας και εξεταζόμενη περίοδος

               (10)

               Η έρευνα για την πρακτική επιδοτήσεων και τη ζημία κάλυψε την περίοδο από την 1η Ιουλίου 2007 έως τις 30 Ιουνίου 2008 («περίοδος έρευνας» ή «ΠΕ»). Η εξέταση των συναφών τάσεων για την εκτίμηση της ζημίας κάλυψε την περίοδο από την 1η Ιανουαρίου 2005 έως το τέλος της περιόδου έρευνας («εξεταζόμενη περίοδος»).

         2.   ΑΠΟΣΥΡΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (11)

               Με επιστολή της 1ης Απριλίου 2009 προς την Επιτροπή, ο καταγγέλλων απέσυρε επισήμως την καταγγελία του. Σύμφωνα με τον καταγγέλλοντα, αυτή η απόσυρση της καταγγελίας οφείλεται στην αλλαγή της συγκυρίας.

               (12)

               Σύμφωνα με το άρθρο 14 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον ο καταγγέλλων αποσύρει την καταγγελία, εκτός αν η περάτωση δεν είναι προς το συμφέρον της Κοινότητας.

               (13)

               Η Επιτροπή θεώρησε ότι θα πρέπει να περατωθεί η παρούσα διαδικασία, δεδομένου ότι με την έρευνα δεν προέκυψαν εκτιμήσεις που να δείχνουν ότι η περάτωση δεν θα ήταν προς το συμφέρον της Κοινότητας. Τα ενδιαφερόμενα μέρη ενημερώθηκαν σχετικά και τους παρασχέθηκε η ευκαιρία να διατυπώσουν τις παρατηρήσεις τους. Δεν ελήφθησαν παρατηρήσεις σύμφωνα με τις οποίες η περάτωση αυτή δεν θα ήταν προς το συμφέρον της Κοινότητας.

               (14)

               Επομένως, η Επιτροπή συνάγει το συμπέρασμα ότι είναι σκόπιμο να περατωθεί, χωρίς να επιβληθούν αντισταθμιστικά μέτρα, η διαδικασία κατά των επιδοτήσεων όσον αφορά τις εισαγωγές στην Κοινότητα νατρίου, σε μορφή χύμα, καταγωγής ΗΠΑ,

         ΑΠΟΦΑΣΙΖΕΙ:
   Άρθρο μόνο
   Περατούται η διαδικασία κατά των επιδοτήσεων όσον αφορά τις εισαγωγές νατρίου, σε μορφή χύμα, που κατατάσσεται στον κωδικό ΣΟ ex 2805 11 00, καταγωγής Ηνωμένων Πολιτειών της Αμερικής.

      Βρυξέλλες, 11 Ιουνίου 2009.

            Για την Επιτροπή

         Catherine ASHTON

            Μέλος της Επιτροπής

      (1)  ΕΕ L 288 της 21.10.1997, σ. 1.

      (2)  ΕΕ C 186 της 23.7.2008, σ. 35.

      (3)  ΕΕ C 186 της 23.7.2008, σ. 32.

      (4)  Βλέπε σελίδα 76 της εν λόγω Επίσημης Εφημερίδας.


Avis juridique important

|

31984D0560

84/560/ΕΟΚ: Απόφαση του Συμβουλίου της 22ας Νοεμβρίου 1984 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Αυστραλίας σχετικά με το διακανονισμό μεταξύ της Αυστραλίας και της Κοινότητας όσον αφορά το τυρί

Επίσημη Εφημερίδα αριθ. L 308 της 27/11/1984 σ. 0054 - 0054 Φινλανδική ειδική έκδοση: Κεφάλαιο 11 τόμος 11 σ. 0157  Ισπανική ειδική έκδοση: Κεφάλαιο 11 τόμος 21 σ. 0086  Σουηδική ειδική έκδοση: Κεφάλαιο 11 τόμος 11 σ. 0157  Πορτογαλική ειδική έκδοση : Κεφάλαιο 11 τόμος 21 σ. 0086

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Νοεμβρίου 1984  για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Αυστραλίας σχετικά με το διακανονισμό μεταξύ της Αυστραλίας και της Κοινότητας όσον αφορά το τυρί  (84/560/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, κατά τη διάρκεια των εμπορικών διαπραγματεύσεων στα πλαίσια της Γενικής Συμφωνίας Δασμών και Εμπορίου (GATT), η Κοινότητα συνήψε διακανονισμό με την Αυστραλία όσον αφορά το τυρί (1)·  ότι για την επίτευξη των στόχων του διακανονισμού πρέπει να τροποποιηθούν ορισμένες διατάξεις του·  ότι η Επιτροπή άρχισε διαπραγματεύσεις με την Αυστραλία ως προς το θέμα αυτό και κατέληξε σε ικανοποιητική συμφωνία με τη χώρα αυτή,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Αυσταλίας για το διακανονισμό μεταξύ της Αυστραλίας και της Κοινότητας όσον αφορά το τυρί εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Βρυξέλλες, 22 Νοεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. L 71 της 17. 3. 1980, σ.154.


title: 2009/708/ΕΚ: Απόφαση της Επιτροπής, της 19ης Αυγούστου 2009 , σχετικά με την κατάργηση της απόφασης 2007/424/ΕΚ για την αποδοχή των αναλήψεων υποχρεώσεων που προτάθηκαν όσον αφορά τη διαδικασία αντιντάμπινγκ σχετικά με τις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης

text:
               18.9.2009

               EL

               Επίσημη Εφημερίδα της Ευρωπαϊκής Ένωσης

               L 246/29

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 19ης Αυγούστου 2009
   σχετικά με την κατάργηση της απόφασης 2007/424/ΕΚ για την αποδοχή των αναλήψεων υποχρεώσεων που προτάθηκαν όσον αφορά τη διαδικασία αντιντάμπινγκ σχετικά με τις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης
   (2009/708/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), και ιδίως τα άρθρα 8 και 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   A.   ΙΣΧΥΟΝΤΑ ΜΕΤΡΑ

               (1)

               Τον Ιούνιο του 2007 το Συμβούλιο, με τον κανονισμό (ΕΚ) αριθ. 682/2007 (2), επέβαλε οριστικό δασμό αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης («το υπό εξέταση προϊόν»). Ο κανονισμός (ΕΚ) αριθ. 954/2008 του Συμβουλίου (3) τροποποίησε τον κανονισμό (ΕΚ) αριθ. 682/2007 όσον αφορά τον δασμό που επιβάλλεται σε μία εταιρεία και σε «όλες τις άλλες εταιρείες».

               (2)

               Η Επιτροπή, με την απόφαση 2007/424/ΕΚ (4), αποδέχτηκε τις αναλήψεις υποχρεώσεων ως προς τις τιμές που προσέφεραν δύο ταϊλανδοί παραγωγοί-εξαγωγείς, οι εταιρείες Sun Sweet Co., Ltd («Sun Sweet») και Malee Sampran Public Co., Ltd («Malee»).

         B.   ΠΑΡΑΒΙΑΣΕΙΣ ΤΗΣ ΑΝΑΛΗΨΗΣ ΥΠΟΧΡΕΩΣΕΩΝ

   1.   Υποχρεώσεις που ορίζονται στην ανάληψη υποχρεώσεων

               (3)

               Όσον αφορά την εταιρεία Sun Sweet, επισημαίνεται ότι στο πλαίσιο της ανάληψης υποχρεώσεων η εν λόγω εταιρεία συμφώνησε να τηρήσει μια σειρά υποχρεώσεων, όπως, μεταξύ άλλων, να μην εκδώσει τιμολόγια ανάληψης υποχρεώσεων εντός ενός ημερολογιακού έτους σε πελάτες στην Κοινότητα στους οποίους πωλεί άλλα προϊόντα, προκειμένου να περιοριστεί ο κίνδυνος διασταυρούμενης αντιστάθμισης.

               (4)

               Επιπλέον, και με την επιφύλαξη της παραπάνω ρήτρας, η εταιρεία συμφώνησε ότι δεν θα έχει τη δυνατότητα να πραγματοποιεί άλλες πωλήσεις με τους όρους της ανάληψης υποχρεώσεων και άλλες με την καταβολή των δασμών αντιντάμπινγκ εφόσον δεν συμπληρώνεται το ποσοτικό ανώτατο όριο.

               (5)

               Η εταιρεία συμφώνησε επίσης να μην υπάρξει καταστρατήγηση της ανάληψης υποχρεώσεων με τη συμμετοχή, μεταξύ άλλων, σε ένα σύστημα εμπορικών συναλλαγών το οποίο θα οδηγούσε σε κίνδυνο καταστρατήγησης.

               (6)

               Επίσης, σύμφωνα με τους όρους της ανάληψης υποχρεώσεων, η εταιρεία οφείλει να παρέχει στην Επιτροπή σε τακτά διαστήματα αναλυτικές πληροφορίες με τη μορφή τριμηνιαίων εκθέσεων για τις πωλήσεις τού υπό εξέταση προϊόντος στην Ευρωπαϊκή Κοινότητα.

               (7)

               Για να εξασφαλιστεί η συμμόρφωση με την ανάληψη υποχρεώσεων, η εταιρεία ανέλαβε επίσης την υποχρέωση να επιτρέπει επιτόπιες επισκέψεις επαλήθευσης στις εγκαταστάσεις της έτσι ώστε να ελέγχεται η ακρίβεια και η ορθότητα των στοιχείων που υποβάλλονται στις εν λόγω τριμηνιαίες εκθέσεις και να παρέχει όλες τις πληροφορίες που κρίνει αναγκαίες η Επιτροπή.

               (8)

               Επιπροσθέτως, η αποδοχή της ανάληψης υποχρεώσεων από την Ευρωπαϊκή Επιτροπή βασίζεται στην εμπιστοσύνη, και οποιαδήποτε ενέργεια βλάπτει τη σχέση εμπιστοσύνης με την Ευρωπαϊκή Επιτροπή δικαιολογεί την άμεση ανάκληση της ανάληψης υποχρεώσεων.

               (9)

               Επιπλέον, οποιεσδήποτε αλλαγές στις συνθήκες που επικρατούν κατά την περίοδο ισχύος της ανάληψης υποχρεώσεων σε σχέση με τις συνθήκες που επικρατούσαν κατά την αποδοχή της ανάληψης υποχρεώσεων οι οποίες βάρυναν για την απόφαση να γίνει αποδεκτή η ανάληψη υποχρεώσεων μπορούν να προκαλέσουν την ανάκληση της ανάληψης υποχρεώσεων από την Ευρωπαϊκή Επιτροπή.

         2.   Επίσκεψη επαλήθευσης

               (10)

               Ως προς αυτό, και παράλληλα με την επίσκεψη που πραγματοποιήθηκε στο πλαίσιο της μερικής ενδιάμεσης επανεξέτασης που περιοριζόταν στη μορφή του μέτρου που άρχισε να εφαρμόζεται στις 16 Σεπτεμβρίου 2008 (5), πραγματοποιήθηκε επίσκεψη επαλήθευσης στις εγκαταστάσεις της εταιρείας Sun Sweet.

               (11)

               Η επίσκεψη επαλήθευσης διαπίστωσε περιπτώσεις αθέτησης της ανάληψης υποχρεώσεων.

         α)   Αλλαγή του τρόπου διεξαγωγής των εμπορικών συναλλαγών

               (12)

               Από την επίσκεψη επαλήθευσης προέκυψε ότι η εταιρεία μετέβαλε τον τρόπο διεξαγωγής των εμπορικών συναλλαγών με την Ευρωπαϊκή Κοινότητα μετά την επιβολή των μέτρων αντιντάμπινγκ, τουλάχιστον με έναν πελάτη, που αντιπροσώπευε σημαντικό μέρος του κύκλου εργασιών της εταιρείας όσον αφορά το υπό εξέταση προϊόν. Κατά την αρχική περίοδο έρευνας («αρχική ΠΕ»), η εταιρεία παρέδωσε το υπό εξέταση προϊόν στον εν λόγω πελάτη μόνο στη Γερμανία. Το 2008 η εταιρεία παρέδωσε περισσότερο από το ένα τρίτο των πωλήσεών της του υπό εξέταση προϊόντος στον εν λόγω πελάτη στη Ρωσία.

               (13)

               Αυτή η μεταβολή του τρόπου διεξαγωγής των εμπορικών συναλλαγών έχει επιπτώσεις στην ανάληψη υποχρεώσεων εφόσον αποτελεί σοβαρό κίνδυνο διασταυρούμενης αντιστάθμισης, δηλαδή οι αποστολές στη Ρωσία μπορούν να πωληθούν σε τεχνητά χαμηλές τιμές προκειμένου να αντισταθμιστούν οι ελάχιστες τιμές που πρέπει να τηρούνται σε περίπτωση πωλήσεων προς την Κοινότητα.

               (14)

               Επιπλέον, εξίσου σημαντικό είναι το γεγονός ότι έπρεπε να συναχθεί το συμπέρασμα ότι, λόγω της μεταβολής του τρόπου διεξαγωγής των εμπορικών συναλλαγών κατά την περίοδο ισχύος της ανάληψης υποχρεώσεων, οι τρέχουσες συνθήκες διαφέρουν από εκείνες που επικρατούσαν κατά την αποδοχή της ανάληψης υποχρεώσεων οι οποίες βάρυναν για την απόφαση να γίνει αποδεκτή η ανάληψη υποχρεώσεων. Είναι πάγια πρακτική της Επιτροπής να μην αποδέχεται την ανάληψη υποχρεώσεων εάν ο κίνδυνος διασταυρούμενης αντιστάθμισης είναι υπερβολικά υψηλός.

         β)   Πωλήσεις του υπό εξέταση προϊόντος με άλλα προϊόντα

               (15)

               Η επίσκεψη επαλήθευσης διαπίστωσε ότι η εταιρεία παραβίασε επίσης τη ρήτρα της ανάληψης υποχρεώσεων σχετικά με τη διασταυρούμενη αντιστάθμιση, αφού εξέδωσε τιμολόγια ανάληψης για πωλήσεις του προϊόντος που καλύπτεται από την ανάληψη υποχρεώσεων σε έναν πελάτη στην Κοινότητα στον οποίον πωλήθηκαν άλλα προϊόντα το ίδιο ημερολογιακό έτος.

         γ)   Πωλήσεις εκτός της ανάληψης υποχρεώσεων πριν από τη συμπλήρωση του ποσοτικού ανώτατου ορίου

               (16)

               Επιπλέον, διαπιστώθηκε ότι η εταιρεία επέλεξε να πωλήσει το προϊόν που καλύπτεται από την ανάληψη υποχρεώσεων σε τουλάχιστον τρεις πελάτες εκτός των όρων της ανάληψης υποχρεώσεων πριν από τη συμπλήρωση του ποσοτικού ανώτατου ορίου. Ορισμένα από αυτά τα συνήθη εμπορικά τιμολόγια έφεραν την ένδειξη «goods subject to undertaking as detailed in the Official Journal of the European Union» (αγαθά που υπάγονται σε ανάληψη υποχρεώσεων η οποία αναφέρεται αναλυτικά στην Επίσημη Εφημερίδα της Ευρωπαϊκής Ένωσης). Αυτή η ένδειξη είναι παραπλανητική και μπορεί να οδήγησε τις τελωνειακές αρχές στη μη είσπραξη δασμών αντιντάμπινγκ για τις εν λόγω εισαγωγές.

               (17)

               Επιπροσθέτως, ορισμένες από αυτές τις πωλήσεις δεν αναφέρονταν στις τριμηνιαίες εκθέσεις.

         δ)   Πολλά σφάλματα στις εκθέσεις ανάληψης υποχρεώσεων

               (18)

               Παρά το γεγονός ότι τον Φεβρουάριο του 2008 είχε επισημανθεί στην εταιρεία ότι οι εκθέσεις ανάληψης υποχρεώσεων δεν ήταν σωστές, ιδίως ως προς τις ποσότητες, τις συναλλαγματικές ισοτιμίες και τις τιμολογιακές αξίες που ανέφεραν, διαπιστώθηκε ότι οι εκθέσεις εξακολουθούν να περιλαμβάνουν πολλά σφάλματα, γεγονός που εμποδίζει την ορθή παρακολούθηση της ανάληψης υποχρεώσεων.

         3.   Λόγοι ανάκλησης της αποδοχής της ανάληψης υποχρέωσης

               (19)

               Με βάση τα ανωτέρω, συμπεραίνονται τα εξής:

               (20)

               Η αλλαγή του τρόπου διεξαγωγής των εμπορικών συναλλαγών μετά την επιβολή των μέτρων έχει οδηγήσει σε σημαντικό κίνδυνο διασταυρούμενης αντιστάθμισης που δεν επιτρέπει πλέον στην Επιτροπή να παρακολουθεί αποτελεσματικά την ανάληψη υποχρεώσεων. Αυτή η μεταβολή στον τρόπο διεξαγωγής των εμπορικών συναλλαγών θεωρείται σημαντική αλλαγή σε σχέση με τις συνθήκες που επικρατούσαν κατά την αποδοχή της ανάληψης υποχρεώσεων.

               (21)

               Οι ρήτρες σχετικά με τη διασταυρούμενη αντιστάθμιση παραβιάστηκαν από τη στιγμή που η εταιρεία πώλησε τόσο το προϊόν που καλύπτεται από την ανάληψη υποχρεώσεων όσο και άλλα προϊόντα στον ίδιο πελάτη κατά το ίδιο ημερολογιακό έτος, αλλά εξακολούθησε να εκδίδει τιμολόγια ανάληψης για το προϊόν που καλύπτεται από την ανάληψη υποχρεώσεων.

               (22)

               Οι πωλήσεις που πραγματοποιήθηκαν σε ορισμένους πελάτες εκτός της ανάληψης υποχρεώσεων πριν από τη συμπλήρωση του ποσοτικού ανώτατου ορίου συνιστούν μία ακόμα παραβίαση της ανάληψης υποχρεώσεων.

               (23)

               Επιπλέον, οι τριμηνιαίες εκθέσεις που υπέβαλε η εταιρεία δεν είναι πλήρεις, εξαντλητικές και σωστές σε όλα τα σημεία.

               (24)

               Αν και από την επαλήθευση δεν προέκυψε ότι οι πωλήσεις πραγματοποιήθηκαν σε τιμές χαμηλότερες από την ελάχιστη τιμή εισαγωγής, οι πολυάριθμες άλλες παραβιάσεις της ανάληψης υποχρεώσεων που αναφέρονται παραπάνω δεν επιτρέπουν στην Επιτροπή να παρακολουθεί αποτελεσματικά την ανάληψη υποχρεώσεων και έχουν διαταράξει τη σχέση εμπιστοσύνης, η οποία αποτελούσε τη βάση για την αποδοχή της ανάληψης υποχρεώσεων.

         4.   Γραπτές παρατηρήσεις

               (25)

               Ως προς την αλλαγή στον τρόπο διεξαγωγής των εμπορικών συναλλαγών και τον αυξανόμενο κίνδυνο καταστρατήγησης που απορρέει από αυτή την αλλαγή, η εταιρεία υποστήριξε ότι δεν είχε καμία πρόθεση να παραβιάσει την ανάληψη υποχρεώσεων και ότι δεν άλλαξε τον τρόπο διεξαγωγής των εμπορικών συναλλαγών για να καταστρατηγήσει τους όρους της ανάληψης υποχρεώσεων. Προστέθηκε επίσης ότι δεν είχε υπάρξει καμία διασταυρούμενη αντιστάθμιση.

               (26)

               Ως προς αυτό το επιχείρημα πρέπει να αναφερθεί ότι, πράγματι, δεν υπήρξε κανένα στοιχείο που να αποδεικνύει σκόπιμη παραβίαση της ανάληψης υποχρεώσεων ως προς τις τιμές. Ωστόσο, η αλλαγή στον τρόπο διεξαγωγής των εμπορικών συναλλαγών αυτή καθαυτή συνιστά σοβαρό κίνδυνο διασταυρούμενης αντιστάθμισης, ανεξάρτητα από τον ουσιαστικό λόγο. Είναι πάγια πρακτική της Επιτροπής να μην αποδέχεται την ανάληψη υποχρεώσεων ως προς τις τιμές εάν ο κίνδυνος διασταυρούμενης αντιστάθμισης είναι υπερβολικά υψηλός. Συνεπώς, εάν μια τέτοια αλλαγή του τρόπου διεξαγωγής των εμπορικών συναλλαγών συντελείται κατά την περίοδο ισχύος της ανάληψης υποχρεώσεων, αυτή καθαυτή η αλλαγή είναι επαρκής ώστε η Επιτροπή να ανακαλέσει την ανάληψη υποχρεώσεων, επειδή καθιστά αδύνατο τον κατάλληλο έλεγχο της ανάληψης υποχρεώσεων, είτε υπήρξε διασταυρούμενη αντιστάθμιση είτε όχι.

               (27)

               Συνεπώς, τα σχετικά επιχειρήματα που προβλήθηκαν από την εταιρεία δεν μεταβάλλουν την άποψη της Επιτροπής ότι η αλλαγή του τρόπου διεξαγωγής των εμπορικών συναλλαγών είχε δημιουργήσει σημαντικό κίνδυνο διασταυρούμενης αντιστάθμισης.

               (28)

               Η εταιρεία υποστήριξε επίσης ότι ο λόγος για τον οποίο πώλησε το υπό εξέταση προϊόν μαζί με άλλα προϊόντα και πραγματοποίησε πωλήσεις εκτός της ανάληψης υποχρεώσεων πριν από τη συμπλήρωση του ποσοτικού ανώτατου ορίου ήταν ότι δεν είχε κατανοήσει ορθώς τους όρους της ανάληψης υποχρεώσεων. Επισήμανε επίσης ότι οι εν λόγω ποσότητες ήταν μικρές και ότι αυτές οι πρακτικές σταμάτησαν αμέσως.

               (29)

               Επιπλέον, η εταιρεία υποστήριξε ότι τα σφάλματα στις εκθέσεις ανάληψης υποχρεώσεων ήταν περιορισμένης σημασίας και οφείλονταν, κατά κύριο λόγο, σε τυπογραφικά λάθη τα οποία η εταιρεία προσπάθησε να διορθώσει, στο μέτρο του δυνατού, κατά την επίσκεψη επαλήθευσης. Η ανάκληση της ανάληψης υποχρεώσεων δεν θα έδινε στην εταιρεία τη δυνατότητα να βελτιώσει την πρακτική της όσον αφορά την υποβολή στοιχείων και να διορθώσει τις αδυναμίες που διαπιστώθηκαν κατά την επίσκεψη επαλήθευσης. Η εταιρεία πρόβαλε επίσης το επιχείρημα ότι η Επιτροπή έστελνε κάθε τρίμηνο μήνυμα ηλεκτρονικού ταχυδρομείου επιβεβαιώνοντας ότι δεν είχε διαπιστωθεί κανένα σφάλμα στην έκδοση της έκθεσης που είχε υποβληθεί ηλεκτρονικά, και επισήμανε ότι η βασική ρήτρα της ανάληψης υποχρέωσης, δηλαδή η τήρηση της ελάχιστης τιμής, δεν παραβιάστηκε ποτέ.

               (30)

               Ως προς αυτές τις παρατηρήσεις θα πρέπει να σημειωθεί ότι, ήδη το 2007, η Επιτροπή παρείχε, κατ’ εξαίρεση, σε όλες τις εταιρείες που προσέφεραν ανάληψη υποχρεώσεων λεπτομερή στοιχεία και κατάρτιση σχετικά με τη λειτουργία των αναλήψεων υποχρεώσεων και τις υποχρεώσεις των εταιρειών.

               (31)

               Επιπροσθέτως, θα πρέπει να τονιστεί ότι η τήρηση της ελάχιστης τιμής αποτελεί, πράγματι, νευραλγικό στοιχείο μιας ανάληψης υποχρεώσεων ως προς τις τιμές, αλλά όχι και το μοναδικό. Εξίσου σημαντική είναι η τήρηση και των άλλων υποχρεώσεων, όπως της υποχρέωσης να υποβάλλονται τακτικές εκθέσεις πωλήσεων που να είναι πλήρεις, εξαντλητικές και σωστές σε όλα τα σημεία, έτσι ώστε να καθίσταται εφικτή η κατάλληλη παρακολούθηση από την Επιτροπή. Τα ηλεκτρονικά μηνύματα επιβεβαίωσης στα οποία αναφέρεται η εταιρεία αποστέλλονται αυτόματα και επιβεβαιώνουν ότι η διάρθρωση της έκθεσης πληροί τις τεχνικές προδιαγραφές που καθορίζονται στο παράρτημα της ανάληψης υποχρεώσεων. Όπως επίσης αναφέρεται ρητώς στο εν λόγω παράρτημα, αυτού του είδους τα μηνύματα δεν επιβεβαιώνουν την ορθότητα ως προς την ουσία της έκθεσης.

               (32)

               Ως εκ τούτου, τα επιχειρήματα που προβλήθηκαν από την εταιρεία ως προς το θέμα αυτό δεν μεταβάλλουν την άποψη της Επιτροπής ότι οι πολυάριθμες παραβιάσεις της ανάληψης υποχρεώσεων καθιστούν την ανάληψη υποχρεώσεων ανεφάρμοστη και αποτελούν επαρκή λόγο για την ανάκληση της αποδοχής της ανάληψης υποχρεώσεων.

         Γ.   ΔΥΝΑΤΟΤΗΤΑ ΠΡΑΚΤΙΚΗΣ ΕΦΑΡΜΟΓΗΣ

               (33)

               Όσον αφορά και τις δύο προσφορές ανάληψης υποχρεώσεων που έγιναν δεκτές, έχει επίσης επισημανθεί ότι η μερική ενδιάμεση επανεξέταση που περιοριζόταν στη μορφή των μέτρων αποκάλυψε ότι οι αναλήψεις υποχρεώσεων στην παρούσα μορφή τους, δηλαδή με καθορισμένη ελάχιστη τιμή, δεν είναι πλέον κατάλληλες για να αντισταθμίσουν τις ζημιογόνους συνέπειες του ντάμπινγκ, και ότι δεν υπάρχει η δυνατότητα δεικτοποίησης των ελάχιστων τιμών εισαγωγής για να επιλυθεί το πρόβλημα (6).

         Δ.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ

               (34)

               Με βάση τα παραπάνω, και σύμφωνα με τις σχετικές ρήτρες των εν λόγω αναλήψεων υποχρεώσεων, που δίνουν το δικαίωμα στην Επιτροπή να ανακαλέσει την αποδοχή των αναλήψεων υποχρεώσεων μονομερώς, η Επιτροπή αποφάσισε να ανακαλέσει την αποδοχή των δύο αναλήψεων υποχρεώσεων.

         E.   ΚΑΤΑΡΓΗΣΗ ΤΗΣ ΑΠΟΦΑΣΗΣ 2007/424/ΕΚ

               (35)

               Με βάση τα παραπάνω, η απόφαση 2007/424/ΕΚ με την οποία γίνονται δεκτές οι αναλήψεις υποχρεώσεων από τις εταιρείες Sun Sweet Co., Ltd και Malee Sampran Public Co., Ltd πρέπει να καταργηθεί. Συνεπώς, πρέπει να ισχύει ο οριστικός δασμός αντιντάμπινγκ που επιβάλλεται βάσει του άρθρου 1 παράγραφος 2 του κανονισμού (ΕΚ) αριθ. 682/2007 για τις εισαγωγές του υπό εξέταση προϊόντος από τις εν λόγω εταιρείες,

         ΑΠΟΦΑΣΙΖΕΙ:
   Άρθρο 1
   Η απόφαση 2007/424/ΕΚ καταργείται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 19 Αυγούστου 2009.

            Για την Επιτροπή

         Catherine ASHTON

            Μέλος της Επιτροπής

      (1)  ΕΕ L 56 της 6.3.1996, σ. 1.

      (2)  ΕΕ L 159 της 20.6.2007, σ. 14.

      (3)  ΕΕ L 260 της 30.9.2008, σ. 1.

      (4)  ΕΕ L 159 της 20.6.2007, σ. 42.

      (5)  ΕΕ C 237 της 16.9.2008, σ. 18.

      (6)  Κανονισμός (ΕΚ) αριθ. 847/2009 του Συμβουλίου (βλέπε σελίδα 1 της παρούσας Επίσημης Εφημερίδας).


title: Απόφαση (ΕΕ) 2017/936 της Ευρωπαϊκής Κεντρικής Τράπεζας, της 23ης Μαΐου 2017, σχετικά με την ανάθεση της έκδοσης κατ' εξουσιοδότηση αποφάσεων αξιολόγησης της καταλληλότητας σε προϊσταμένους υπηρεσιακών μονάδων (ΕΚΤ/2017/16)

text:
               1.6.2017

               EL

               Επίσημη Εφημερίδα της Ευρωπαϊκής Ένωσης

               L 141/26

         ΑΠΌΦΑΣΗ (ΕΕ) 2017/936 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 23ης Μαΐου 2017
   σχετικά με την ανάθεση της έκδοσης κατ' εξουσιοδότηση αποφάσεων αξιολόγησης της καταλληλότητας σε προϊσταμένους υπηρεσιακών μονάδων (ΕΚΤ/2017/16)
   Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 11.6,
   Έχοντας υπόψη την απόφαση (ΕΕ) 2017/933 της Ευρωπαϊκής Κεντρικής Τράπεζας, της 16ης Νοεμβρίου 2016, σχετικά με τον καθορισμό γενικού πλαισίου για την κατ' εξουσιοδότηση λήψη αποφάσεων όσον αφορά εποπτικές νομικές πράξεις (ΕΚΤ/2016/40) (1), και ιδίως τα άρθρα 4 και 5,
   Έχοντας υπόψη την απόφαση (ΕΕ) 2017/935 της Ευρωπαϊκής Κεντρικής Τράπεζας, της 16ης Νοεμβρίου 2016, σχετικά με την κατ' εξουσιοδότηση έκδοση αποφάσεων όσον αφορά τη σημασία των εποπτευόμενων οντοτήτων (ΕΚΤ/2016/42) (2), και ιδίως το άρθρο 2,
   Έχοντας υπόψη την απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (3), και ιδίως το άρθρο 10,
   Εκτιμώντας τα ακόλουθα:

               (1)

               Για να αντιμετωπιστεί ο σημαντικός αριθμός αποφάσεων που καλείται να εκδίδει η Ευρωπαϊκή Κεντρική Τράπεζα (ΕΚΤ) στο πλαίσιο της εκπλήρωσης των εποπτικών της καθηκόντων, θεσπίστηκε διαδικασία έκδοσης συγκεκριμένων κατ' εξουσιοδότηση αποφάσεων.

               (2)

               Μια εξουσιοδοτική απόφαση ενεργοποιείται με την έκδοση απόφασης της εκτελεστικής επιτροπής με την οποία ανατίθεται σε έναν ή περισσότερους προϊσταμένους υπηρεσιακών μονάδων η λήψη αποφάσεων βάσει της σχετικής εξουσιοδότησης.

               (3)

               Κατά την ανάθεση της λήψης αποφάσεων σε προϊσταμένους υπηρεσιακών μονάδων η εκτελεστική επιτροπή θα πρέπει να λαμβάνει υπόψη τη σημασία της εξουσιοδοτικής απόφασης και τον αριθμό των αποδεκτών της εκάστοτε κατ' εξουσιοδότησης απόφασης.

               (4)

               Ως προς τους προϊσταμένους υπηρεσιακών μονάδων οι οποίοι θα πρέπει να εξουσιοδοτηθούν να εκδίδουν αποφάσεις αξιολόγησης της καταλληλότητας, έλαβε χώρα διαβούλευση με την πρόεδρο του εποπτικού συμβουλίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατ' εξουσιοδότηση αποφάσεις αξιολόγησης της καταλληλότητας
   Οι κατ' εξουσιοδότηση αποφάσεις κατά το άρθρο 2 της απόφασης (ΕΕ) 2017/935 (ΕΚΤ/2016/42) εκδίδονται από τον αναπληρωτή γενικό διευθυντή της Γενικής Διεύθυνσης Μικροπροληπτικής Εποπτείας IV, που είναι αρμόδια για τις αποφάσεις αξιολόγησης της καταλληλότητας, ή, σε περίπτωση κωλύματός του, από τον προϊστάμενο του Τμήματος Εποπτικής Έγκρισης, και έναν εκ των ακόλουθων προϊσταμένων υπηρεσιακής μονάδας:

               α)

               τον γενικό διευθυντή της Γενικής Διεύθυνσης Μικροπροληπτικής Εποπτείας I, αν η εποπτεία της οικείας εποπτευόμενης οντότητας ή του ομίλου διενεργείται από την εν λόγω Γενική Διεύθυνση·

               β)

               τον γενικό διευθυντή της Γενικής Διεύθυνσης Μικροπροληπτικής Εποπτείας II, αν η εποπτεία της οικείας εποπτευόμενης οντότητας ή του ομίλου διενεργείται από την εν λόγω Γενική Διεύθυνση· ή

               γ)

               τον αρμόδιο αναπληρωτή γενικό διευθυντή, σε περίπτωση κωλύματος του οικείου γενικού διευθυντή.

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 23 Μαΐου 2017.

            Ο Πρόεδρος της ΕΚΤ

         Mario DRAGHI

      (1)  Βλέπε σελίδα 14 της παρούσας Επίσημης Εφημερίδας.

      (2)  Βλέπε σελίδα 21 της παρούσας Επίσημης Εφημερίδας.

      (3)  ΕΕ L 80 της 18.3.2004, σ. 33.